CELEX: 31998L0090
Language: mt
Date: 1998-11-30 00:00:00
Title: Id-Direttiva tal-Kummissjoni 98/90/KE tat-30 ta' Novembru 1998 li tadatta għall-progress tekniku d-Direttiva tal-Kunsill 70/387/KEE dwar il-bibien tal-vetturi bil-mutur u l-karrijiet tagħhom (Test b'rilevenza għaż-ŻEE)

Avviż Legali Importanti

|

31998L0090

Official Journal L 337 , 12/12/1998 P. 0029 - 0039

		Id-Direttiva tal-Kummissjoni 98/90/KEtat-30 ta' Novembru 1998li tadatta għall-progress tekniku d-Direttiva tal-Kunsill 70/387/KEE dwaril-bibien tal-vetturi bil-mutur u l-karrijiet tagħhom(Test b'rilevenza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma’ l-approvazzjoni tat-tip ta' vetturi bil-mutur u l-karrijiet tagħhom [1], kif l-aħħar emendata bid-Direttiva tal-Kummissjoni 98/14/KE [2], u b'mod partikolari l-Artikolu 13(2) tagħha,Wara li kkunsidrat id-Direttiva tal-Kunsill 70/387/KEE tas-27 ta' Lulju 1970 dwar l-approssimazzjoni tal-liġijiet ta' l-Istati Membri li jikkonċernaw il-bibien ta' vetturi bil-mutur u l-karrijiet tagħhom [3], kif l-aħħar emendata bl-Att ta' l-Adeżjoni tad-Danimarka, l-Irlanda u r-Renju Unit, u b'mod partikolari l-Artikolu 3 tagħha,Billi d-Direttiva 70/387/KEE hija waħda mid-Direttivi separati tal-proċedura ta' l-approvazzjoni tat-tip tal-KE li kienet ġiet stabbilita bid-Direttiva 70/156/KEE; billi, bħala konsegwenza, id-disposizzjonijiet stabbiliti fid-Direttiva 70/156/KEE li jikkonċernaw is-sistemi il-komponenti u l-unitajiet tekniċi separati ta' vetturi japplikaw għal din id-Direttiva;Billi huwa possibbli li tkun adattata iktar id-Direttiva 70/387/KEE għall-progress tekniku bit-titjib tas-sigurtà tal-persuni li jidħlu u joħorġu mill-kompartiment tas-sewwieq ta' ċertu toqol li jġorru l-merkanzija;Billi, partikolarment, skond l-Artikoli 3(4) u 4 (3) tad-Direttiva 70/156/KEE, huwa meħtieġ li kull direttiva separata jkollha mehmuża magħha dokument ta' l-informazzjoni li jinkorpora l-punti relevanti imsemmija fl-Anness I ta' dik id-Direttiva kif ukoll iċ-ċertifikat ta' l-approvazzjoni tat-tip ibbażat fuq l-Anness VI ta' magħha biex l-approvazzjoni tat-tip tkun tista’ tiġi kompjuterizzata;Billi minħabba l-applikazzjoni prattika tad-Direttiva 70/387/KEE, huwa meħtieġ li jkun assigurat li jkun hemm disposizzjonijiet uniformi fl-Istati Membri kollha;Billi l-miżuri previsti f'din id-Direttiva huma konformi mal-opinjoni tal-Kumitat dwar l-Adattament għal Progress Tekniku stabbilit bid-Direttiva 70/156/KEE,ADOTTAT DIN ID-DIRETTIVA:Artikolu 1Id-Direttiva 70/387/KEE hija emendata kif ġej:1. Fl-Artikolu 1, il-kelmiet "tratturi agrikoli" huma sostitwiti bi "tratturi agrikoli u tal-foresti" u l-kelmiet "makkinarju u vetturi għal xogħlijiet pubbliċi" huma sostitwiti bi "il-makkinarju mobbli kollu".2. l-Annessi huma emendati b'konformità mal-Anness ta' din id-Direttiva.Artikolu 21. B'effett mill-1 ta' Jannar 1999, l-Istati Membri ma jistgħux minħabba raġunijiet marbuta mal-bibien ta' vetturi:- jirrifjutaw, fir-rigward ta' tip ta' vettura, li jagħtu l-approvazzjoni tat-tip tal-KE jew l-approvazzjoni tat-tip nazzjonali,jew- jipprojbixxu l-bejgħ, ir-reġistrazzjoni, jew id-dħul fis-servizz ta' vetturi,jekk il-vetturi jkunu konformi mal-ħtiġiet tad-Direttiva 70/387/KEE, hekk kif emendata b'din id-Direttiva.2. B'effett mill-1 ta' Ottubru 2000 l-Istati Membri:- m'għandhomx jagħtu aktar l-approvazzjoni tat-tip tal-KE,u- jistgħu jirrifjutaw li jagħtu l-approvazzjoni tat-tip nazzjonali,għal tip ġdid ta' vettura minħabba raġunijiet marbuta mal-bibien ta' vetturi jekk il-ħtiġiet tad-Direttiva 70/387/KEE, kif emendata b'din id-Direttiva, ma jkunux sodisfatti.Artikolu 31. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Direttiva sa mhux aktar tard mill-31 ta' Diċembru 1998. Huma għandhom jinfurmaw minnufih lill-Kummissjoni b'dan.Meta l-Istati Membri jadottaw dawn id-disposizzjonijiet, dawn għandhom ikollhom referenza għal din id-Direttiva jew inkella jkunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha tkun magħmula din ir-referenza.2. L-Istati Membri għandhom jikkomunikaw lill-Kummissjoni it-test tad-disposizzjoniet ewlenin tal-liġi nazzjonali li huma jadottaw fil-qasam kopert b'din id-Direttiva.Artikolu 4Din id-Direttiva għandha tidħol fis-seħħ fis-seba’ jum wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fit-30 ta' Novembru 1998.Għall-KummissjoniMartin BangemannMembru tal-Kummissjoni[1] ĠU L 42, tat-23.2.1970, p. 1.[2] ĠU L 91, tal-25.3.1998, p. 1.[3] ĠU L 176, ta' l-10.8.1970, p. 5.--------------------------------------------------ANNESS1. Il-Lista ta' l-Annessi li ġejja għandha tiddaħħal qabel l-Anness tad-Direttiva 70/387/KEE:LISTA TA' L-ANNESSI1. | ANNESS I: | Il-kamp ta' applikazzjoni, id-definizzjonijiet, il-ħtiġiet ġenerali, l-applikazzjoni għall-approvazzjoni tat-tip tal-KE, l-għoti ta' l-approvazzjoni tat-tip tal-KE, il-modifika tat-tip u emendi għall-approvazzjonijiet, il-konformità tal-produzzjoni; |Appendiċi 1: | Dokument ta' l-informazzjoni |Appendiċi 2: | Ċertifikat ta' l-Approvazzjoni tat-tip |2. | ANNESS II: | Ħtiġiet tal-kostruzzjoni u t-twaħħil u t-testijiet tas-saħħa |3. | ANNESS III | Ħtiġiet li jikkonċernaw l-aċċess għal u l-ħruġ mill-bibien tal-kompartiment tas-sewwieq. |2. L-Anness I huwa sostitwit b'dan li ġej:ANNESS IKAMP TA' APPLIKAZZJONI, DEFINIZZJONIJIET, ĦTIEĠIET ĠENERALI, APPLIKAZZJONI GĦALL-APPROVAZZJONI TAT-TIP TAL-KE, L-GĦOTI TA' L-APPROVAZZJONI TAT-TIP TAL-KE, MODIFIKI TAT-TIP U EMENDI GĦALL-APPROVAZZJONIJIET, KONFORMITÀ TAL-PRODUZZJONI1. KAMP TA' APPLIKAZZJONI1.1. Din id-Direttiva tapplika għal bibien ta' vetturi bil-mutur tal-kategoriji M1 u N [1].2. DEFINIZZJONIJIETGħall-iskopijiet ta' din id-Direttiva:2.1. "l-approvazzjoni ta' vettura" tfisser l-approvazzjoni ta' tip ta' vettura f'dawk li għandhom x'jaqsmu l-bibien tagħha u l-karatteristiċi applikabbli għal bibien bħal dawn;2.2. "tip ta' vettura" tfisser vetturi li ma jkunux jinbidlu wisq f'dak li għandhom x'jaqsmu l-karatteristiċi ewlenin li ġejjin:- il-karatteristiċi tad-disinn u s-saħħa tal-lukketti u ċ-ċappetti tal-vetturi msemmija fl-Anness II,- il-ħtiġiet tal-kostruzzjoni u t-twaħħil ta; l-istaffa u t-turġien tal-vetturi mhux koperti bl-Anness III,- il-pożizzjoni u l-karatteristiċi ġeometriċi tat-turġien ta' l-aċċess u tal-maqbad ta' l-idejn tal-vetturi msemmija fl-Anness III,sakemm dawn il-karatteristiċi ikollhom relazzjoni mal-ħtiġiet ta' din id-Direttiva.3. ĦTIĠIET ĠENERALI3.1. Disinn3.1.1. Il-karatteristiċi tad-disinn tal-vettura għandhom jippermettu d-dħul fiha u l-ħruġ minnha b'sigurtà perfetta.3.1.2. Vetturi tal-kategorija N2 b'massa massima li teċċedi is-7,5 tunnellati metriċi u tal-N3 huma meqjusa bħala li jissodisfaw il-ħtiġiet imsemmija hawn fuq jekk dawn ikunu konformi mal-preskrizzjonijiet ta' l-Anness III.3.2. Bibien, dħul u ħruġ3.2.1. Bibien, dħul u ħruġ għandhom ikunu tali li dawn ikunu jistgħu jintużaw bl-aktar mod faċli u mingħajr l-ebda periklu.3.3. Bibien u lukketti3.3.1. Bibien u lukketti tal-bibien għandhom ikunu ddisinjati b'tali mod li kull ħoss li jista' jdejjaq lil dak li jkun waqt li tingħalaq il-bieba jiġi evitat.3.3.2. Lukketti tal-bibien għandhom ikunu ddisinjati b'tali mod li dawn ma jħallux lill-bibien milli jinfetħu aċċidentalment.3.4. Lukketti u ċappetti (il-ħtiġiet tal-kostruzzjoni u tat-twaħħil)3.4.1. Iċ-ċappetti tal-bibien (bl-eċċezzjoni ta' bibien li jintwew), meta jitwaħħlu fuq il-ġnub tal-vetturi, għandhom jitwaħħlu fit-tarf ta' quddiem tal-bibien fid-direzzjoni ta' sewqan 'il quddiem. Fil-każ ta' bibien doppji, dawn il-ħtiġiet għandhom japplikaw għal ġewnaħ tal-bieba li tinfetaħ l-ewwel; għandu jkun possibbli li l-ġewnaħ l-ieħor tal-bieba jkun imsakkar bil-boltijiet.3.4.2. Lukketti u ċappetti tal-bibien tal-ġnub ta' vetturi tal-kategorija M1 għandhom jissodisfaw il-ħtiġiet stabbiliti fl-Anness II ta' din id-Direttiva.3.5. L-istaffa u t-turġien (il-ħtiġiet tal-kostruzzjoni u tat-twaħħil)3.5.1. Il-buttun tar-rota, ir-rimmijiet u l-partijiet l-oħra tar-rota m'għandhomx ikunu kkunsidrati bħala staffa jew turġien għall-iskopijiet ta' din id-Direttiva, barra minn raġunijiet li jirrigwardaw il-bini u l-użu li ma jħallix it-twaħħil ta' staffa jew turġien x'imkien ieħor fuq il-vettura.3.5.2. Fil-vetturi tal-kategoriji M1, N1 u N2 b'massa massima li ma teċċedix is-7,5 tunnellati metriċi, jekk id-daħla tal-paviment għall-kompartiment tal-passiġġier ta' vetturi bħal dawn tkun aktar minn 600 mm 'il fuq mill-art, il-vettura għandu jkollha staffa jew tarġa waħda jew aktar.3.5.2.1. B'dana kollu, għal vetturi off-road, kif definiti fl-Anness IIA tad-Direttiva 70/156/KEE, distanza bħal din mill-art tista' tiżdied sa 700 mm.3.5.2.2. L-istaffa jew it-turġien għandhom ikunu magħmula b'tali mod li jipprekludu r-riskju ta' żlieq.4. APPLIKAZZJONI GĦALL-APPROVAZZJONI TAT-TIP TAL-KE4.1. L-applikazzjoni għall-approvazzjoni tat-tip tal-KE għall-tip ta' vettura fir-rigward tal-bibien għandha tkun ippreżentata mill-manifattur tal-vettura.4.2. Mudell għad-dokument ta' l-informazzjoni huwa mogħti fl-Appendiċi 1.4.3. Vettura rapreżentattiva tat-tip li għandha tkun approvata għandha tkun ippreżentata is-servizz tekniku responsabbli mit-testijiet ta' l-approvazzjoni tat-tip.5. GĦOTI TA' L-APPROVAZZJONI TAT-TIP TAL-KE5.1. Jekk il-ħtiġiet relevanti jkunu sodisfatti, l-approvazzjoni tat-tip tal-KE skond l-Artikolu 4(3) tad-Direttiva 70/156/KEE għandha tingħata.5.2. Mudell taċ-ċertifikat ta' l-approvazzjoni tat-tip tal-KE jidher fl-Appendiċi 2.5.3. Numru ta' l-approvazzjoni skond l-Anness VII tad-Direttiva 70/156/KEE għandu jkun assenjat għal kull tip ta' vettura approvata. L-istess Stat Membru m'għandux jagħti l-istess numru għal tip ieħor ta' vettura.6. MODIFIKI TAT-TIP U EMENDI GĦALL-APPROVAZZJONIJIET6.1. Fil-każ li jkun hemm xi modifiki fit-tip approvata permezz ta' din id-Direttiva, id-disposizzjonijiet ta' l-Artikolu 5 tad-Direttiva 70/156/KEE għandhom ikunu japplikaw.7. KONFORMITÀ TAL-PRODUZZJONI7.1. Il-miżuri li jassiguraw il-konformità tal-produzzjoni għandhom jiġu adottati skond id-disposizzjonijiet stabbiliti ta' l-Artikolu 10 tad-Direttiva 70/156/KEE.Appendiċi 1+++++ TIFF ++++++++++ TIFF +++++Appendiċi 2+++++ TIFF ++++++++++ TIFF +++++3. L-Anness II huwa emendat kif ġej:(a) fl-Intestatura, il-kelmiet "VETTURI PRIVATI" jinbidlu bil-kelmiet "VETTURI TAL-KATEGORIJA M1";(b) fil-punt 1.1, il-kelma "d-Direttiva" hija sostitwita bil-kelma "l-Anness".4. L-Anness III li ġej huwa miżjud:ANNESS IIIĦTIĠIET LI JIKKONĊERNAW L-AĊĊESS LEJN U L-ĦRUĠ MILL-BIBIEN TAL-KOMPARTIMENT TAS-SEWWIEQ TAL-VETTURI TAL-KATEGORIJA N2 B'MASSA MASSIMA LI MA TEĊĊEDIX IS-7,5 TUNNELLATI METRIĊI U TAL-KATEGORIJA N31. It-turġien ta' l-aċċess għall-kompartiment tas-sewwieq (ara l-figura)1.1. Id-distanza (A) mill-art sal-wiċċ ta' fuq ta' l-iktar tarġa baxxa, imkejla meta l-vettura tkun miexja fuq pjan ċatt u orizzontali, m'għandhiex tkun aktar minn 600 mm.1.1.1. B'dana kollu, għal vetturi off-road, kif definiti fl-Anness IIA tad-Direttiva 70/156/KEE, dik id-distanza (A) tista' tiżdied sa 700 mm.1.2. Id-distanza (B) bejn l-uċuħ ta' fuq tat-turġien m'għandhiex tkun aktar minn 400 mm. Id-distanza vertikali bejn żewġ turġien sussegwenti m'għandhiex tvarja b'aktar minn 50 mm.1.2.1. B'dana kollu, għall-vetturi off-road (ara 1.1.1), il-figura ta' l-aħħar tista' tiżdied sa 100 mm.1.3. Barra minnhekk, l-ispeċifikazzjonijiet ġeometriċi minimi li ġejjin għandhom ikunu sodisfatti:— fond tat-tarġa (D): | 80 mm |— wisa' tat-tarġa (E) (inkluż il-fond tat-tarġa): | 150 mm |— wisa' tat-tarġa (F): | 300 mm |— wisa' ta' l-iktar tarġa baxxa (G) | 200 mm |— għoli tat-tarġa (S): | 120 mm |— ispurġar (il-ħruġ il-barra minn oħra) trasversali bejn it-turġien (H): | 0 mm |— sovrappożizzjoni lonġitudinali (J): | 200 mm |1.3.1. B'dana kollu, għall-vetturi off-road (ara 1.1.1), il-valur (F) jista' jitnaqqas għal 200 mm.1.4. L-iktar tarġa baxxa tista' tkun iddisinjata bħala skaluna, jekk dan ikun meħtieġ għal raġunijiet li jirrigwardjaw il-kostruzzjoni jew l-użu, u fil-każ ta' vetturi off-road (ara 1.1.1). F'każ bħal dan il-fond ta' l-iskaluna (R) għandha tkun minn ta' lanqas 20 mm.1.4.1. Skaluni b'sezzjoni transversjali tonda mhumiex awtorizzati.1.5. Waqt l-inżul mill-kompartiment tas-sewwieq il-pożizzjoni ta' l-aktar tarġa ta' fuq għandha tinsab mingħajr tbagħtija.1.6. Il-wiċċ ta' fuq tat-turġien m'għandhomx ikunu jiżolqu. Barra minnhekk, it-turġien esposti għat-temp u l-ħmieġ matul is-sewqan għandu jkollhom nixxija adegwata (wiċċ li jgħaddi l-ilma minnu).2. L-aċċess għall-imaqabad tal-kompartiment tas-sewwieq (ara l-figura)2.1. Wieħed jew akter poġġamani u pumi ta' l-idejn adatti jew tagħmir ieħor ekwivalenti ta' qbid għandu jkun ipprovdut fl-aċċess għall-kompartiment tas-sewwieq.2.1.1. Il-poġġaman(i) jew il-pum(i) jew it-tagħmir ta' qbid ekwivalenti għandu jkun b'tali mod li dawn ikunu jistgħu jinqabdu faċilment u ma jostakolawx l-aċċess.2.1.2. Diskontinwita massima ta' 100 mm fiż-żona ta' fejn tinqabad il-maku jew il-pum jew it-tagħmir tal-qbid ekwivalenti jista' jkun permissibbli (per eżempju, immuntar intermedjarju).2.1.3. Fil-każ ta' aċċess b'aktar minn zewġ turġien, il-poġġamani, il-pumi jew it-tagħmir tal-qbid ekwivalenti għandu jkun jinsab b'tali mod li persuna tkun tista' ssib sostenn fi tliet punti fl-istess waqt (b'żewġ idejn u sieq waħda jew b'żewġ saqajn u b'id waħda).2.1.4. Bl-eċċezzjoni ta' skala ta' turġien, id-disinn u l-posizzjonar tal-poġġaman, tal-pumi u tat-tagħmir tal-qbid ekwivalenti għandu jkun tali li min jagħmel użu minnu jkun jista' jinżel iħares lejn il-kabina.2.1.5. Ir-rota ta' l-isteering tista' tkun ikkunsidrata bħala maqbad ta' l-idejn.2.2. L-għoli (N) tat-tarf t'isfel ta' minn ta' lanqas poġġaman jew ta' pum jew tagħmir ta' qbid ekwivalenti wieħed, imkejjel mill-art meta l-vettura hija miexja fuq wiċċ ċatt u orizzontali, m'għandux ikun aktar minn 1850 mm.2.2.1. B'dana kollu, għall-vetturi off-road (ara 1.1.1), din id-distanza (N) tista' tiżdied sa 1950 mm.2.2.2. Jekk il-paviment tal-kompartiment tas-sewwieq ikollu għoli mill-art akbar minn "N", dan l-għoli għandu jitqies bħala "N".2.2.3. Barra minnhekk, id-distanza minima "P" tat-tarf ta' fuq tal-poġġaman(i) jew tal-maqbad ta' l-idejn jew tagħmir ta' qbid ieħor ekwivalenti mill-aktar tarġa ta' fuq (il-paviment tal-kompartiment tas-sewwieq) għandha tkun:- poġġaman(i) jew pum(i) jew tagħmir ta' qbid ekwivalenti (U) 650 mm,- poġġaman(i) jew pum(i) jew tagħmir ta' qbid ekwivalenti (V) 550 mm,2.3 L--ispeċifikazzjonijiet ġeometriċi li ġejjin għandhom ikunu aderiti:—Il-qisien tal-qabda (K): | 16 mm minimu 38 mm massimu |—Tul (M): | 150 mm minumu |—Spazju għall-komponenti tal-vettura (L): | 40 mm minimu bil-bieba miftuħa |+++++ TIFF +++++3. Fil-każ li l-paviment tal-kompartiment tas-sewwieq ikun imżerżaq, il-qisien meħtieġa għandhom isiru minn pjan orizzontali li jgħaddi minn punt li hu mogħti mill-intersezzjoni tax-xifer ta' quddiem tal-paviment bi pjan vertikali li jgħaddi miċ-ċentru tat-tarġa immedjatament taħt u li huwa perpendikulari għall-pjan lonġitudinali medjan tal-vettura.[1] Kif definit fl-Anness II A tad-Direttiva 70/156/KEE.--------------------------------------------------